بَنٛدگوٗپی

بَنٛدگوٗپی چھِ اَکھ سَبز، وَزٕج، سَفیٖر ؤتھر دار ہاکہٕ ذاتھ ییٚمِکؠ ؤتھٕر پؠوٚٹھُس پؠٹھ وَٹِتھ آسان چھِ۔ یہِ چھِ سالانہٕ سَبری طور کاشت کَرنہٕ یِوان.یہِ چھُ جَنٛگلی بَنٛدگوٗپی پؠٹھ آمُت تہٕ اَتھ چھُ پھول گوُپیَس سٟتؠ تہِ نَذدیٖکھ رِشتہٕ.

اَکھ بَنٛدگوٗپی چھُ عام طور 500 پؠٹھ 1000 گرٛام وَزنہٕ آسان.نَرٕم ؤتھٕر دار، سَبٕز بَنٛدگوٗپی چھِ زیإ مَشہوٗر۔ باقٕے زَنٛگہٕ دار بَنٛدگوٗپی چھِ نایاب تہٕ کَم لَبنہٕ یِوان.یَتھ جاے زیٖٹھ تاپہٕ دۄہَن آسان چھِ تَتہِ چھِ بَنٛدگوٗپی ہٕنٛز پٲداوار زیاد آسان۔ یہِ چھُ عام طور شُمٲلؠ طَرفہٕ بُلند جاؠن پؠٹھ وُچھنہٕ یِوان.َ2012 تام، سارِوٕے کھوتہٕ بۆڈ بَنٛدگوٗپی اوس 62.71 کِلوگرٛام (138 پونڈ 4 اوز) وَزنہٕ.بَنٛدگوٗپی کَلہٕ چھِ عام طور کُلؠ کہِ زِندگی ہٕنٛدِ گۄڈٕنیک ؤریہِ تُلنہٕ یِوان، مَگر یِم بَنٛدگوٗپی بؠلہِ خٲطرٕ آسَن، تِم چھِ بیٚیِس ؤریَس خٲطرٕ تہِ تھاونہٕ یِوان تہٕ گَژھَن باقٕے فَصَلن نِش اَلگ تھاونہٕ یِن تاکہِ کراس پالنیشَن ییٚہِ رُکاونہٕ.بَنٛدگوٗپیَن چھُ غزٲیی کمی ، تہٕ بیکٹیریل تہٕ فَنٛگل بؠمارین ہُنٛد خَدشہٕ روزان۔

بَنٛدگوٗپی اوس ممکنہ طور قدیم تٲریٖخَس مَنٛز 1000 قبل مسیح برٛونٛہہ یوٗرپَس مَنٛز وَبدوانہٕ تہٕ اِستِمال کَرنہٕ آمُت۔یہٕ اوس رومن سلطنتس مَنٛز عیش و آرامُک غذا طور بیان کرنہٕ آمُت.دستاویزی روشنی ہنٛد ذریعہٕ چھُ اشارٕ کَرنہٕ یوان زِ قرون وسطی کالَس (Middle Ages) تام اوس بَنٛدگوٗپی یورپی پکوانن ہُنٛد اَکھ اَہَم حصہٕ بنوٚمُت.Ingram, Christine (2000). The Cook's Guide to Vegetables۔ Hermes House۔ pp۔ 64–66۔ ISBN 978-1-84038-842-8. اَمہِ پَتہٕ آے نٔو قٕسٕم بَناونہٕ یِم عام طور جَرمَن لوٗکو أنی۔ 17مہٕ تہٕ 18مہٕ صدی تام اوس مَرکٔزی، شُمٲلؠ، تہٕ مَشرِقی یوٗرپَس مَنٛز بَنٛدگوٗپی بُنیٲدی خوراکھ طور مَقبوٗل.یہِ اوس یوٗرپی سمندری جہاز سَفرَن دوران سکروی (Scurvy) خٲطرٕ

تہِٕ ِستعمال کرنیِوانآمت۔

اِبتدٲیی جٔدیٖد دور کِس شۆرواتھس مَنٛز اوس بَنٛدگوٗپی امریکہ، ایشیا تہٕ دنیاہس مَنٛز برآمد کَرنہٕ یِوان.

بَنٛدگوٗپی ہیٚکن کھؠنہٕ خٲطرٕ مختلف طریٖقو سٟتؠ تیار کرنہٕ یِتھ۔ بَنٛدگوٗپی ہیٚکِو آنٛچار بٕرِتھ، گرؠکھ دِتھ، تٕلِتھ یا نیولی کھیتھ۔ نیولی بَنٛدگوٗپی چھُ ویٹامِن کے،  ویٹامِن سی تہٕ فایبَرُک اَہَم آگُر۔ 2020 مَنٛز گو دنیاہس مَنٛز بَنٛدگوٗپی تہٕ بیٛاکھ برسکین ذٲژ ہنٛز پٲداوار 71 مِلیَن ٹن یَتھ مَنٛز  48 فی صد چیٖنُک حِصہٕ چھُ۔

 تَوٲریٖخ 

اگرچہ بَنٛدگوٗپیَس چھِ اَکھ وسیع تَوٲریٖخ ، مَگر اَمیُک اَصل بُنیاد تَلاش کَرٕنؠ چھُ مُشکِل تِکیٛازِ واریاہ ؤتھٕر دار سَبری چھ "براسِکَس" ساینَسی دَرجہٕ بَندر اَندر یِوان۔ بَنٛدگوٗپیُک مُمکِنہٕ جنگلی آبایی ذاتھ چھِ، ''براسیکا اولراسیہ''، یۄس  برطانیہ تہٕ براعظم یورپس مَنٛز لبنہٕ یوان چھُ۔ یہِ چھِ نوٗن برداشت کران تہٕ نتیجس مَنٛز چھ کَنین تہٕ سٲہلی جایَن آباد یمن مَنٛز آب تہٕ غذٲیی اجزاء چھ آسَن.